paragraph_text: Prva je sezona premijerno prikazana na BBC Three i na BBC HD 2006. te je dobila mješovite recenzije, no gledanost je nadmašila statistike digitalnih kanala. Serija je 2008., u drugoj sezoni vraćena na male ekrane, no ovaj puta na BBC Two, uz veći budžet; neujednačen ton serije, kao i kritizirani djelovi prve sezone su ispravljeni, pa je serija dobila još više ratinge i bolje recenzije. Treća sezona imala je još veći budžet te je premještena na glavni kanal mreže, BBC One, kao serijal od pet epizoda, nazvan Torchwood: Children of Earth. Iako je Children of Earth emitiran u periodu od pet uzastopnih ljetnih noći, i treća je sezona dobila visoke ocjene u Ujedinjenom kraljevstvu i Europi. Četvrta sezona, u ko-produkciji BBC Walesa, BBC Worldwidea, i američke zabavne mreže Starz premijerno je prikazana 2011. pod nazivom Torchwood: Miracle Day. Miracle Day, sniman u Walesu i SAD-u, dobio je negativnije kritike od prethodne sezone, iako su neki bili oduševljeni ambicioznošću. U listopadu 2012., Davies je najavio kako serija ulazi u hijatus .<ref><ref>